বেঙ্গলটুডে প্রতিনিধি, ঢাকাঃ বাংলাদেশে দুই বছরের জন্য এশিয়া অঞ্চল থেকে কমনওয়েলথ নির্বাহী কমিটির সদস্য নির্বাচিত হয়েছে। ২০১৮ সালের জুলাই থেকে এই কমিটির মেয়াদ শুরু হবে। পররাষ্ট্র মন্ত্রণালয়ের এক সংবাদ বিজ্ঞপ্তিতে বলা হয়, গত সপ্তাহে কমনওয়েলথ সচিবালয়ে অনুষ্ঠিত সংস্থার বোর্ড অব গভর্নসের এক সভায় ঐকমত্যের ভিত্তিতে বাংলাদেশ এই কমিটির সদস্য নির্বাচিত হয়। ১৬ সদস্যের কমনওয়েলথ নির্বাহী কমিটির ৮ সদস্য হচ্ছে সর্বোচ্চ ভূমিকা পালনকারী দেশ এবং অপর ৮ সদস্য নির্বাচিত হয় ৪ টি অঞ্চল থেকে।